Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Alberto Catalán Higueras jaunak egindako galderaren erantzuna, Foru Diputazioak emana, eskola-aurreinskripzioa egiteko epean ikastetxe publikoei buruz egin ohi den kanpainari buruzkoa. Galdera 2018ko otsailaren 16ko 19. Nafarroako Parlamentuko Aldizkari Ofizialean argitaratu zen.

Iruñean, 2018ko martxoaren 12an

Lehendakaria: Ainhoa Aznárez Igarza

ERANTZUNA

Unión del Pueblo Navarro talde parlamentarioari atxikitako foru parlamentari Alberto Catalán Higueras jaunak 9-18/PES-00044 idatzizko galdera aurkeztu du. Hauxe da Nafarroako Hezkuntzako kontseilariaren informazioa:

Eskola publikoaren 2018/2019 ikasturterako aurre-inskripzioen kopurua pixka bat handitu dela jota, eta kontuan hartuta Hezkuntza Departamentuak sustatutako kanpaina zuzenduta zegoela bere titulartasuneko ikastetxeetako aurre-inskripzioa sustatzera, ondoriozta dezakegu kanpaina bere helburuetarako egokia izan dela.

Esloganei dagokienez, kontuan hartu beharra dago ezen publizitate-kanpaina batean, eskaintzen denaren ezaugarri positiboak sustatzen direla, eta horrek ez du esan nahi beste eskaintza batzuk ez hobeak, ez okerragoak direnik.

Azkenik, aurre-inskripzioa egiteko kanpaina Hezkuntzako Kabineteak kudeatu du Herritarrekiko eta Erakundeekiko Harremanetako Departamentuko Komunikazio Zerbitzuarekin batera lan eginda.

Iruñean, 2018ko martxoaren 9an.

Hezkuntzako kontseilaria eta Gobernuko eleduna: María Solana Arana